คือว่าผมมีเพศสัมพันธุ์กับแฟนในวันที่20(นับประจำเดือนมาเป็นวันแรก)ซึ่งปกติแฟนของผมจะตกใข่ช่วงวันที่13 14 15 ผมเก็บข้อมูลของทุกเดือน ผมได้สวมใส่ถุงยางอนามัยและไม่ได้หลั่งข้างในขณะสอดใส่ ซึ่งก่อนใส่ถุงยางอาจมีน้ำหล่อลื่นที่ติดมือไปติดที่ถุงยาง แต่ก่อนหน้านี้ผมได้ปัสสาวะแล้ว ผมอยากทราบว่าจะท้องไหมครับ เพราะประจำเดือนของแฟนยังไม่มาเลย วันนี้ก็เข้าสู่วันที่32แล้ว(นับจากประจำเดือนมาเป็นวันแรก) ผมและแฟนกังวลมากครับ แฟนผมประจำเดือนมาวันที่ 8 กุมภาพันธ์ รอบเดือนของแฟนจะอยู่ช่วง 28 – 31ส่วนตัวผมมั่นใจว่าไม่ท้องครับแต่ก็กลัวมากครับเพราะประจำเดือนแฟนยังไม่มาเลย
สวัสดีค่ะ kuruna,หากมีเพศสัมพันธ์ โดยใส่ถุงยางอนามัยป้องกัน และไม่ได้หลั่งน้ำอสุจิในช่องคลอด โอกาสในการตั้งครรภ์ก็ถือว่ามีน้อยมากๆ ค่ะ ส่วนน้ำหล่อลื่น ที่ติดอยู่ที่มือ แล้วไปจับถุงยางอนามัยนั้น ไม่ได้ทำให้โอกาสในการตั้งครรภ์เพิ่มขึ้นค่ะ เพราะโดยปกติ น้ำหล่อลื่น จะไม่ได้มีตัวอสุจิอยู่สำหรับการที่ประจำเดือนยังไม่มา โอกาสที่จะเกิดจากการตั้งครรภ์ก็ถือว่ามีน้อยมากดังกล่าวไป แต่หากกังวล ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียด และให้รอประจำเดือนต่อไปก่อน เพราะประจำเดือนอาจมาช้า จากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น